b'\n_START_ARTICLE_\nAstragalai\n_START_SECTION_\n\xc5\xbdaidimai\n_START_PARAGRAPH_\nAstragalai gal\xc4\x97jo b\xc5\xabti naudojami skirtingiems \xc5\xbeaidimams. Paprastai buvo naudojami penki astragalai, nors j\xc5\xb3 skai\xc4\x8dius priklauso nuo j\xc5\xb3 dyd\xc5\xbeio, tarkim, i\xc5\xa1 jau\xc4\x8dio paiimti astragalai yra \xc5\xbeymiai didesni, tad paimti penkis astragalus \xc4\xaf deln\xc4\x85, gal\xc4\x97jo b\xc5\xabti sud\xc4\x97tinga. Vienas i\xc5\xa1 \xc5\xbeaidim\xc5\xb3, kuris buvo \xc5\xbeaid\xc5\xbeiamas su \xc5\xa1iais kauliukais\xc2\xa0\xe2\x80\x93 penthelita ("penki akmen\xc4\x97liai). \xc5\xa0io \xc5\xbeaidimo metu naudojami penki astragalai, i\xc5\xa1metami \xc4\xaf or\xc4\x85 ir juos bandoma sugauti pla\xc5\xa1taka. \xc5\xa0io \xc5\xbeaidimo atvaizd\xc5\xb3 galima rasti antikini\xc5\xb3 vaz\xc5\xb3 ikonografijoje, kur vaizduojamos \xc5\xa1\xc4\xaf \xc5\xbeaidim\xc4\x85 \xc5\xbeaid\xc5\xbeian\xc4\x8dios merginos. Moterys, kaip ir vyrai \xc5\xbeaisdavo \xc5\xbeaidimus, kurie joms buvo laisvalaikio praleidimo laikas. Astragalai da\xc5\xbenai laikomi vaik\xc5\xb3 \xc5\xbeaislais, da\xc5\xbenai jie minimi tekstuose, antikin\xc4\x97je ikonografijoje, jauni \xc5\xbemon\xc4\x97s vaizduojami \xc5\xbeaid\xc5\xbeiantys su astragalais arba laikantys mai\xc5\xa1el\xc4\xaf, skirt\xc4\x85 laikyti astragalus.\n_START_SECTION_\nIkonografija\n_START_PARAGRAPH_\n\xc5\xbdaidimo scenos randamos antikini\xc5\xb3 vaz\xc5\xb3 ikonografijoje. Kaip pavyzd\xc4\xaf galime pateikti dekooracij\xc4\x85 randam\xc4\x85 ant pyksio, vazos, skirtos papuo\xc5\xa1alams saugoti. Pyksis, saugomas Metropolitano muziejuje Niujorke, vaizduoja dvi moteris, kuri\xc5\xb3 \xc5\xbeaid\xc5\xbeia \xc5\xbeaidim\xc4\x85 penthelita. Moteris, pavaizduota de\xc5\xa1in\xc4\x97je, i\xc5\xa1meta kauliukus, o kita moteris, pavaizduota kair\xc4\x97je tiesia rank\xc4\x85, bandydama sugauti astragalus. Tokio pob\xc5\xabd\xc5\xbeio scenos gali b\xc5\xabti randamos ikonografijoje, kuri vaizduoja vestuvinius ritualus.\n_START_SECTION_\nKontekstai\n_START_PARAGRAPH_\nAstragalai randami \xc4\xafvariuose kontekstuose: \xc5\xa1ventyklose, nekropoliuose, teatruose ar priva\xc4\x8diuose namuose. \xc5\xa0ie \xc5\xbeaislai gali b\xc5\xabti naudojami skirtingais tikslais: tai ir amuletas, ir vaiko \xc5\xbeaidimas, ir objektas, skirtas nusp\xc4\x97ti ateit\xc4\xaf._NEWLINE_Astragalas taip pat buvo ir objektas, naudotas ateities sp\xc4\x97jimui. Ma\xc5\xbeojoje Azijoje buvo rasti tekstai, inkskripcijos, i\xc5\xa1ra\xc5\xa1ytos ant akmens luit\xc5\xb3. \xc5\xa0ie tekstai\xc2\xa0\xe2\x80\x93 tai orakuliniai tekstai, norint su\xc5\xbeinoti, kuris tekstas mums kalba apie ateit\xc4\xaf, reikia mesti astragalus, i\xc5\xa1krit\xc4\x99s numeris rei\xc5\xa1kia teksto skai\xc4\x8di\xc5\xb3, kuris ir kalba apie ateit\xc4\xaf. \xc5\xa0ie orakuliniai tekstai i\xc5\xa1versti \xc4\xaf anlg\xc5\xb3 kalb\xc4\x85._NEWLINE_Skirtingi kontekstai, kuriuose archeologai randa astragalus, sunkiai interpretuojami. \xc5\xa0iandien iki galo n\xc4\x97ra ai\xc5\xa1ku, kod\xc4\x97l \xc5\xa1ie objektai, skirti \xc5\xbeaidimams, atrandami ten, kur j\xc5\xb3 panaudojimas sunkiai \xc4\xafsivaizduojamas. Kaip pavyzd\xc4\xaf pagalime pateikti nekropol\xc4\xaf piet\xc5\xb3 Italijoje, Lokr\xc5\xb3 mieste, kur nema\xc5\xbeas kiekis astragal\xc5\xb3 buvo atrasta kapaviet\xc4\x97se. \xc5\xa0iose kapaviet\xc4\x97se buvo palaidoti \xc4\xafvairaus am\xc5\xbeiaus ir socialini\xc5\xb3 sluoksni\xc5\xb3 \xc5\xbemon\xc4\x97s. Astragalai da\xc5\xbenai randami i\xc5\xa1d\xc4\x97lioti aplink k\xc5\xabn\xc4\x85 lyg b\xc5\xabt\xc5\xb3 norima \xc5\xa1iais objektais j\xc4\xaf apsaugoti.\n_START_SECTION_\nBibliografija\n_START_PARAGRAPH_\nBundrick Sheramy D., \xc2\xab\xc2\xa0Altars, Astragaloi, Achilles\xc2\xa0: Picturing Divination on Athenian Vases\xc2\xa0\xc2\xbb, Gods, Objects, and Ritual Practice 1 (2017), p. 53-74._NEWLINE_Dandoy Jeremiah R., \xc2\xab\xc2\xa0Astragali through time\xc2\xa0\xc2\xbb, Integrating zooarchaeology (2006), p. 131\xe2\x80\x93137._NEWLINE_Gilmour Garth H., \xc2\xab\xc2\xa0The nature and function of astragalus bones from archaeological contexts in the Levant and eastern Mediterranean\xc2\xa0\xc2\xbb, Oxford Journal of Archaeology 16.2 (1997), p. 167\xe2\x80\x93175._NEWLINE_Mazzorin Jacopo De Grossi, Minniti Claudia, \xc2\xab\xc2\xa0Ancient use of the knuckle-bone for rituals and gaming piece\xc2\xa0\xc2\xbb, Anthropozoologica 48.2 (2013), p. 371\xe2\x80\x93380._NEWLINE_Tahberer Bekircan, \xc2\xab\xc2\xa0Astragaloi on Ancient Coins: Game Pieces or Agents of Prophecy?\xc2\xa0\xc2\xbb, Journal of Ancient and Medieval Coinage 26 (2012), p. 4\xe2\x80\x9320.'